Author: petruskova
Last saved by: spano
Company: UVSR

P r e d k l a d a c i a   s p r á v a

Dňa 6. júla 2002 uskutočnil podpredseda vlády Slovenskej republiky pre legislatívu Ľubomír Fogaš zahraničnú pracovnú cestu za Slovákmi žijúcimi v Maďarskej republike (Mlynky). 
Cieľom zahraničnej pracovnej cesty bolo stretnutie so Slovákmi žijúcimi v Mlynkoch, zúčastnenie sa na oslavách Dňa Slovákov v Maďarsku, ako aj potvrdenie smerovania zahraničnej politiky vo vzťahu k zahraničným Slovákom a prejavenie záujmu o riešenie problémov krajanov v Maďarskej republike.
Súčasťou osláv bolo aj ocenenie krajanov – aktivistov vyznamenaním Celoštátnej slovenskej samosprávy „Za našu národnosť“. Ocenenia boli udelené významným osobnostiam kultúrneho života slovenskej komunity v Maďarskej republike, ktoré sa výrazným spôsobom pričinili o zachovanie národného povedomia a kultúrnej identity Slovákov v Maďarsku.